MTÜ PÄRNU LAHE PARTNERLUSKOGU
PÕHIKIRI

1 Üldsätted

1.1 Mittetulundusühingu (edaspidi “ ühing” ) eestikeelne nimi on: 
Pärnu Lahe Partnerluskogu (lühendatult "PLPK"),
inglisekeelne nimi on  Pärnu Bay Partnership 

1.2. Ühingu ja tema juhatuse asukoht on Audru vald, Pärnumaa;
1.3. Ühingu tegevus hõlmab Pärnu lahte ümbritsevate ja nendega piirnevate omavalitsuste: Häädemeeste valla, Tahkuranna valla, Audru valla, Tõstamaa valla, Varbla valla, Koonga valla,  Kihnu valla, Sauga valla, Saarde valla ja Lavassaare valla  territooriume.

1.4 Ühing liikmeskond on avalik, ta tegutseb avalikes huvides ja on avatud uutele liikmetele.

2. Ühingu põhieesmärk:

 Maaelu ja külade säilimisele, taaselustamisele, harmoonilisele ja säästvale arengule kaasaaitamine, sealhulgas maamajanduse, kohaliku teeninduse ja tööhõive üldiste eelduste arendamine ning tegevuspiirkonna elanike heaolu suurendamine.

2.2 Tegevuse põhieesmärgist tulenevad eesmärgid on:

2.2.1 Kohalikele toodetele lisaväärtuse andmine, turgudele ligipääsu avardamine läbi kollektiivse tegevuse, uute piirkondlikust eripärast lähtuvate toodete ja teenuste väljatöötamine;
2.2.2 Maapiirkondades töökohtade loomine ning põllumajandusele kaasaaitamine; 
2.2.2 Elukvaliteedi parandamisele kaasaaitamine;
2.2.3 Loodus-ja kultuuriväärtustele parema kasutuse leidmine;
2.2.4 loodushoid ja keskkonnasäästlik majandamine;
2.2.5 sotsiaalsete riskide vähendamine ja rehabilitatsioon; 
2.2.6 seoste leidmine ja koostöö algatamine erinevate majandussektorite vahel; 
2.2.7 omaalgatuslike tegevuste toetamine ja partnerluspõhimõtete alusel koostöö arendamine erinevate 
         valdkondade vahel;

2.3 Nimetatud eesmärkide saavutamiseks ühing

2.3.1 esindab oma liikmeid riigiasutustes, omavalitsustes ja teistes organisatsioonides;
2.3.2 täidab liikmesorganisatsioonide vastastikust abistamist ja omavahelist koostööd korraldavat 
     funktsiooni jälgides võrdse partnerluse printsiipi;
2.3.3 arendab igakülgset rahvusvahelist koostööd teiste riikide ja piirkondade, samuti  
    organisatsioonide, liikumiste ja ettevõtetega;
2.3.4 valmistab, tellib, ostab, müüb ning levitab teavet, s.h. kirjalikke õppe- ja teabematerjale;
2.3.5 viib läbi õppusi, seminare, konverentse ning  uuringuid; 
2.3.6 pakub tehnilist abi tegevuspiirkonnas tehtavatele uuringutele; 
2.3.7 taotleb raha põhikirjaliste eesmärkide saavutamiseks.

2.4 Ühingul on õigus:

2.4.1 viia läbi tulundusüritusi seadusega sätestatud ulatuses;
2.4.2 võtta tööle palgalisi töötajaid;
2.4.3 teostada tehinguid vallas- ja kinnisvaraga.

3 Liikmed

3.1 Ühingu liikmeteks on juriidilised isikud, kelle tegevus  vastab PLPK põhikirja nõuetele. 

4. Liikmeks vastuvõtmine, liikmelisuse lõppemine ja ühingust väljaarvamine 
	
4.1  Ühingu  liikmeks võivad saada punkt 1.3 toodud omavalitsuste territooriumil tegutsevad 
       juriidilised isikud ja füüsilisest isikust ettevõtjad, kes soovivad arendada ühingu eesmärkidega 
       kooskõlas olevat tegevust ja on esitanud ühingu juhatusele  kirjaliku avalduse.
4.2  Ühingu liikmed jagunevad:
4.2.1 kohalikud omavalitsused ja avaliku mõju all olevad organisatsioonid;
4.2.2 füüsilisest isikust ettevõtjad ja äriühingud;
4.2.3 mittetulundusühingud ja sihtasutused; 
4.3. Ühingu liikmeks vastuvõtmise otsustab ühingu juhatus taotleja avalduse alusel. Otsus võetakse
      vastu lihthäälteenamusega avalduse esitamisele järgneval juhatuse koosolekul. 
4.4 Ühingu liikmelisust ja liikmeõiguste teostamist ei saa üle anda ega pärandada. Liikmelisus säilib
      juriidilisest isikust liikmel seaduses sätestatud viisil  ümberkujundamisel.
4.5 Ühingu liikmed võivad ühingu liikmeskonnast lahkuda ühingu juhatusele esitatava avalduse alusel.
4.6 Ühingu liikme võib ühingust välja arvata juhul, kui tema tegevus on vastuolus põhikirjaga või 
      kahjustab ühingu mainet, samuti juhul, kui liige ei täida ühingu juhatuse või üldkoosoleku otsuseid,
      ei ole tasunud liikmemaksu vastavalt kehtestatud korrale või mõnel muul mõjuval põhjusel.
4.7 Liikme väljaarvamise otsustab juhatus. Juhatuse sellekohasele otsusele võib liige esitada kaebuse 
      ühingu üldkoosolekule, kelle otsus on lõplik.
4.8  Omavalitsuse väljaastumise kinnitab üldkoosolek.

5. Liikmete õigused ja kohustused

Ühingu liikmetel on õigus:
5.1 hääletada üldkoosolekul isiklikult või volitatud esindaja vahendusel;
5.2 seada üles oma kandidatuur ühingu juhatuse liikme kohale;
5.3 osaleda ning saada kasu ühingu põhikirjalisest tegevusest; 
5.4 saada informatsiooni ühingu tegevuse kohta.
 
Liikmed on kohustatud:

5.5 maksma iga-aastast liikmemaksu;
5.6 täitma Ühingu põhikirja sätteid;
5.7 toetama ja kaitsma Ühingu mainet ja  tutvustama Ühingu eesmärke ja tegevust;
5.8 kui liikmelisus algab või lõpeb majandusaasta kestel, tuleb liikmemaks tasuda kogu majandusaasta eest. 

6. Ühingu struktuur ja juhtimine

Ühingul on järgmised organid:
6.1 üldkoosolek;
6.2 juhatus;
6.3 büroo, mida juhib tegevjuht;
6.4 revisjonikomisjon.

7. Üldkoosolek

7.1 Ühingu kõrgeimaks juhtimisorganiks on liikmete üldkoosolek. 
7.2 Üldkoosolek on pädev otsustama ja lahendama kõiki ühingu tegevusega seotud küsimusi. 
7.3 Ühingu üldkoosoleku ainupädevusse kuulub: 
7.3.1 põhikirja kinnitamine ja muutmine;
7.3.2 pikaajalise strateegia kinnitamine, muutmine;
7.3.3 sisseastumis- ja liikmemaksude suuruse kinnitamine määramine;
7.3.4 tegevuse eesmärgi muutmine; 
7.3.5 majandusaasta aruande  kinnitamine;
7.3.6 juhatuse liikmete määramine ja tagasikutsumine;
7.3.7 juhatuse esimehe ja tegevjuhi ametikoha ning tööülesannete ühitamise otsustamine;
7.3.8 juhatuse liikmete ja revisjonikomisjoni  töötasu määramine; 
7.3.9 revisjonikomisjoni  valimine;
7.3.10 ühingu lõpetamise, reorganiseerimise, ühinemise või jagunemise otsustamine.
7.4 Ühingu üldkoosolek toimub vähemalt 1 kord aastas ning selle kutsub kokku ühingu juhatus.   Üldkoosoleku  kutsub kokku juhatus, kui seda nõuab kirjalikult ja põhjust ära näidates 1/10 ühingu liikmetest. 
7.5 Üldkoosoleku kokkukutsumisest teavitatakse liikmeid ette vähemalt 7 päeva  liikmega kooskõlastatult kirja või e- posti teel. 
7.6 Üldkoosolek on otsustusvõimeline, kui selles osaleb üle poole ühingu liikmetest. 
7.7 Üldkoosolekul hääletamisel on igal liikmel üks hääl. Üldkoosolekul võib osaleda ja hääletada ühingu liige või tema esindaja, kellele on antud lihtkirjalik volikiri. Esindajaks saab olla ainult teine ühingu liige. 
7.8 Ühingu tegevuse eesmärgi muutmiseks on vajalik 9/10 liikmete nõusolek. Muutmist otsustanud üldkoosolekul mitteosalenud liikmete nõusolek peab olema esitatud kirjalikult  
7.9 Kui ühingu üldkoosolek pole pädev otsuseid vastu võtma kvoorumi puudumise tõttu, kutsub juhatus kokku uue üldkoosoleku sama päevakorraga, hiljemalt 1(ühe) tunni pärast sama päeva jooksul. Uus üldkoosolek on pädev vastu võtma otsuseid, sõltumata üldkoosolekul osalenud või esindatud liikmete arvust. Otsuseid ei saa teha  ühingu põhikirjaliste eesmärkide  muutmise kohta.
7.10 Üldkoosoleku otsus on vastu võetud, kui selle poolt antakse üle poole üldkoosolekul osalenud ühingu liikmete häälte kogusummast. 
7.11 Põhikirja muutmine on otsustatud, kui selle poolt antakse üle 2/3 üldkoosolekul osalenud ühingu liikmete häälte kogusummast. 
7.12 Üldkoosoleku otsus loetakse vastuvõetuks üldkoosolekut kokku kutsumata, kui otsuse poolt hääletavad kirjalikult kõik  ühingu liikmed.

8. Juhatus 

8.1 Ühingu tegevuse üldjuhtimiseks valitakse  11-21 -liikmeline juhatus. Avaliku mõju all olevate organisatsioonide osakaal juhatuse koosseisus ei tohi ületada 50%  juhatuse liikmete üldarvust.
8.2 Ühingu juhatuse tööd juhib juhatuse poolt valitud juhatuse esimees;  
8.3 Ühingu juhatus valitakse üldkoosoleku poolt kolmeks aastaks;
8.4 Juhatuse liikme võib tagasi kutsuda ühingu üldkoosolek.

8.6 Ühingu juhatuse  kohustused on: 

8.6.1 tegevuse juhtimisvormide ja meetodite kindlaksmääramine; 
8.6.2 ettepanekute esitamine üldkoosoleku päevakorda, üldkoosoleku kokkukutsumine; 
8.6.3 sisseastumis- ja liikmemaksude tasumise korra kinnitamine ja arvestuse pidamisne; 
8.6.4 uute liikmete vastuvõtmine ja liikmete väljaarvamine ja liikmete arvestuse pidamine; 
8.6.5 majandusaasta aruande läbivaatamine ja esitamine ühingu üldkoosolekule kinnitamiseks; 
8.6.6 ühingu tegevuse kavandamine ja ühingu eelarve kinnitamine;
8.6.7 tegevjuhi ametisse nimetamine ja ametist vabastamine;
8.6.8 tegevjuhi pädevuse ja töötasu määramine.

8.7 Ühingu juhatuse õigused on:
8.7.1 moodustada vajaduse korral alatisi või ajutisi töögruppe, toimkondi ja komisjone spetsiifiliste küsimuste arutamiseks ja ettevalmistamiseks ning võib kutsuda nende töös osalema ka eksperte ja spetsialiste väljastpoolt liikumise liikmeskonda. Juhatus kinnitab nende töökorra.
8.7.2 töögruppide, toimkondade, komisjonide tegevus on reguleeritud tegevusgrupi juhatuse poolt kehtestatud töökord ning nende tegevus on avalik, kättesaadav kodulehel www.plp.ee;
8.7.3 põhivara soetamine, laenude võtmine, vara pantimine, rentimine jm. tehingute tegemine;
8.7.4 muude küsimuste otsustamine, mis esitatakse juhatusele arutamiseks üldkoosoleku või
           tegevjuhi poolt nende pädevuse piires;
8.7.5 liitudesse ja organisatsioonidesse astumise ja väljaastumise otsustamine; 
8.7.6 Leader meetme rakenduskava kinnitamine.
8.8 Ühingu juhatus on õiguspädev vastu võtma otsuseid, kui juhatuse koosolekul osaleb üle poole tema liikmetest, s.h. juhatuse esimees või tema asetäitja. Juhatuse otsuse vastuvõtmiseks on nõutav juhatuse koosolekul osalenud juhatuse liikmete poolthäälte enamus. 
8.9 Ühingu juhatus on õiguspädev vastu võtma otsuseid, kui juhatuse koosolek kutsutakse kokku e-posti teel ja juhatuse e- koosolekul osaleb 3/4 tema liikmetest, s.h. juhatuse esimees või tema asetäitja. Juhatuse otsuse vastuvõtmiseks on nõutav juhatuse koosolekul osalenud juhatuse liikmete poolthäälte enamus. 
8.10 Ühingu  juhatuse koosolekud toimuvad vähemalt 4 korda aastas. Ühingu juhatuse koosolekud kutsub kokku juhatuse esimees või tema asetäitja. Juhatus võib vastu võtta otsuseid koosolekut kokku kutsumata, kui selle poolt hääletavad kirjalikult kõik juhatuse liikmed.
8.11 Juhatus peab ühingu liikmetele andma vajalikku teavet  juhtimise kohta ja esitab nende nõudel vastava aruande. 
8.12 Juhatuse esimehel on õigus esindada ühingut kõigis õigustoimingutes, vastavalt põhikirjale. 

 9. Ühingu tegevjuht: 
9.1 juhib ühingu jooksvat tegevust ning vastutab üldkoosoleku ja juhatuse poolt vastu võetud otsuste täitmise eest, korraldab ühingu raamatupidamist; 
9.2 valmistab ette kõik küsimused, mis vastavalt käesolevale põhikirjale kuuluvad otsustamisele üldkoosoleku või juhatuse koosolekul; 
9.3 käsutab käesoleva põhikirja nõudeid arvestades ühingu vara ja vahendeid, esindab ühingut ja annab välja volikirju, kirjutab alla lepingutele, muudele tehingutele ja kohustustele; 
9.4 sõlmib ja lõpetab lepinguid sh. töölepinguid, mis on vastavalt juhatuse otsusele antud tegevjuhi pädevusse; 
9.5 otsustab teisi juhatuse poolt talle lahendamiseks antud küsimusi ulatuses, mis ei kuulu  teiste organite ainupädevusse; 
9.6 võtab osa juhatuse koosolekutest.

10. Järelevalve. 

10.1 Ühing peab raamatupidamise arvestust ja maksab õigusaktidega sätestatud korras makse. 
10.2 Ühingu kontrollorganiks on revisjonikomisjon, mis on kuni kolme-liikmeline. Revisjonikomisjon valitakse põhikirjas sätestatud korras kolmeks aastaks. 
10.3 Revisjonikomisjon kontrollib  juhtorganite poolt vastuvõetud otsuste ja muude aktide täitmist, vara ja vahendite kasutamist ja käsutamist vähemalt üks kord aastas, s.o. 2 kuu jooksul pärast majandusaasta lõppemist. 
10.4 Revisjonikomisjon annab oma tegevusest aru käesolevas põhikirjas sätestatud korras.

11. Ühingu vahendid, nende moodustamine ja kasutamine. 

11.1 Ühingu vahendid moodustuvad: 
11.1.1 sisseastumis- ja liikmemaksudest; 
11.1.2 nii kodu- kui välismaa füüsiliste ja juriidiliste isikute rahalistest ja varalistest annetustest ja sponsorlusest; 
11.1.3 heategevusüritustest saadud summadest ja ühingu finantstuludest; 
11.1.4 kirjanduse, informatsiooni, õppevahendite ja muu sarnase müügi tuludest; 
11.1.5 õppemaksudest, tasuliste ürituste pääsmete realiseerimisest; 
11.1.6 ühingu uurimistööde jm. laekumistest; 
11.1.7 riiklikest toetustest;
11.1.8 majandustegevusest, mis on seotud ühingu põhikirjaliste eesmärkide saavutamisega; 
11.1.9 Euroopa Liidu struktuurifondide ja teiste fondide toetustest.

11.2 Ühing valdab, kasutab ja käsutab oma vara vastavuses põhikirja sätetega. Ühingu vara kasutatakse üksnes ühingu eesmärgi saavutamiseks. Tulu ja vara ei jaotata ühingu liikmete vahel.
11.3 Oma ülesannete elluviimiseks on ühingul õigus sõlmida lepinguid ja kasutada oma rahalisi vahendeid vastavalt üldkoosoleku poolt kinnitatud eelarvele.

12. Ühingu lõpetamine.

12.1 Lõpetamine üldkoosoleku otsusega. Ühingu lõpetamise aluseks võib olla üldkogu sellekohane otsus. Otsus on vastu võetud, kui selle poolt on antud üle ¾ üldkoosolekul osalenud või esindatud liikmete häältest. 
12.2 Pankrotiavalduse esitamine. Juhatus peab esitama pankrotiavalduse, kui selgub, et ühingul on vähem vara kui võetud kohustusi. Avalduse esitamata jätmisel või avalduse esitamisega viivitamisel vastutavad esitamata jätmises või esitamisega viivitamises süüdiolevad juhatuse liikmed ühingule või kolmandatele isikutele sellega tekitatud kahju eest solidaarselt. 
12.3 Ühing sundlõpetatakse kohtuotsuse alusel, kui: 
12.3.1 Ühingu eesmärk või tegevus on vastuolus seaduse, põhiseadusliku korra või heade kommetega; 
12.3.2 Ühingu tegevus ei vasta tema põhikirjalistele eesmärkidele; 
12.3.3 Ühingu põhitegevuseks saab majandustegevus; 
12.3.4 Kui juhatus ei esita seaduses sätestatud lõpetamise avaldust; 
12.3.5 Muudel seaduses sätestatud juhtudel.
12.4 Likvideerimine: 
12.4.1 ühingu lõpetamisel toimub selle likvideerimine seadusandluses sätestatud korras;
12.4.2 likvideerimismenetluses tuleb ühingu  nimel lisada märkus "likvideerimisel". 
12.4.3 likvideerijate õigused ja kohustused: 
12.4.3.1 likvideerijatel on juhatuse õigused ja kohustused, mis ei ole vastuolus likvideerimise eesmärgiga; 
12.4.3.2 likvideerijad lõpetavad ühingu tegevuse, nõuavad sisse võlad, võõrandavad vara, rahuldavad võlausaldajate nõuded ja jaotavad pärast võlausaldajate nõuete rahuldamist allesjäänud vara selleks õigustatud isikutele; 
12.4.3.3 likvideerijad võivad teha ainult neid tehinguid, mis on vajalikud ühingu likvideerimiseks.

13. Vastutus. 
13.1 Ühing vastutab oma kohustuste eest kogu temale kuuluva varaga. 
13.2 Ühing ei vastuta liikmete kohustuste ega liikmed ühingu kohustuste eest.

14. Vara jaotamine. 

14.1 Ühingu lõpetamisel antakse pärast võlausaldajate nõuete rahuldamist allesjäänud vara üle samalaadsete eesmärkidega mittetulundusühingule või sihtasutusele, avalik-õiguslikule juriidilisele isikule, riigile või kohalikule omavalitsusüksusele.
14.2 Ühingu  sundlõpetamise korral põhjusel, et selle eesmärk või tegevus on vastuolus kriminaalkoodeksi, põhiseadusliku korra või heade kommetega, jääb pärast võlausaldajate nõuete rahuldamist järelejäänud vara riigile. 
14.3 Vara ei või õigustatud isikute vahel välja jagada enne ühe aasta möödumist likvideerimisteate avaldamisest.

15.Ühing on asutatud määramata ajaks. 

16. Ühingu põhikiri on MTÜ Pärnu Lahe Partnerluskogu üldkoosoleku poolt  vastu võetud 24.03.2010. 

Pärnu Lahe Partnerluskogu juhatuse esimees.
 
Rein Talisoo

Ees- ja perekonnanimi 	                   Allkiri		Allkirjastamise kuupäev
1. Marii Altmann	............................................	............................................	
2. Nele Tamm	............................................	............................................	
3. Marika Kose	............................................	............................................	
4. Tiiu Sommer	............................................	............................................	
5. Rein Talisoo	............................................	............................................	
6. Raimo Kärbik	............................................	............................................	
7. Ave Grenberg	............................................	............................................	
8. Andres Laur	............................................	............................................	
9. Toomas Abel	............................................	............................................	
10. Riho Erismaa	............................................	............................................	
11. Marika Hunt
12. Arne Taggo	............................................
...........................................	............................................
............................................	
13. Margit Merila	............................................	............................................	
14. Kerli Brandt
15. Ingvar Saare
16. Marju Vesik
17. Lennart Sünt-Mengel
18. Ene Täht
19. Riina Padur
20. Väino Lill
21. Indrek Talts                                  	............................................
............................................
............................................
.............................................
.............................................
.............................................
.............................................
.............................................	............................................
............................................
............................................
............................................
............................................
............................................
............................................
...........................................